32004D0199
L 064/41
JURNALUL OFÍCIAL AL UNIUNII EUROPENE
DECIZIA COMISIEI
din 27 februarie 2004
de modificare a Deciziei 93/52/CEE privind recunoașterea unor provincii din Italia oficial indemne de bruceloză
[notificată cu numărul C(2004) 558]
(Text cu relevanță pentru SEE)
(2004/199/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (1), în special capitolul 1 punctul II din anexa A,
întrucât:
(1)
În Italia, în provinciile Rieti și Viterbo (regiunea Latium), bruceloza (Brucella melitensis) este o boală care trebuie declarată obligatoriu de cel puțin cinci ani.
(2)
În provinciile Rieti și Viterbo, cel puțin 99,8 % din crescătoriile de ovine sau de caprine sunt recunoscute oficial indemne de bruceloză. Aceste provincii și-au luat în plus angajamentul de a se conforma capitolului 1 punctul II subpunctul 2 din anexa A la Directiva 91/68/CEE.
(3)
Este deci cazul să se recunoască provinciile Rieti și Viterbo ca oficial indemne de bruceloză (Brucella melitensis).
(4)
Este necesară modificarea în consecință a Deciziei 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (Brucella melitensis) și recunoașterea oficială, pentru aceste teritorii, a statutului de stat membru indemn sau de regiune indemnă (2).
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa II la Decizia 93/52/CEE se înlocuiește cu textul prevăzut de anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 27 februarie 2004.